बिहारनि दै फुंखा बिफान्नि मन्थ्रि सन्जय कुमार झाया बक्सार जिल्लानि चौसा गामिनि खाथिआव गंगा दैमायाव गोजावनानै थानाय गोथै सह’नि सायाव सावरायनानै बुंदोंदि, सानब्रै- सानबानि गोजाम बे सेवग्लिनाय गोथै सह’फोरखौ खाथिनि राज्यो उत्तर प्रदेशनिफ्राय फोजावहरना बिहार फार्से मोनफैदों होन्नानै दाबि दैखांदों। बियो बुंबावयोदि, गिबि मन्थ्रि नितिश कुमार (Nitish Kumar) खौ एसेबां बिबांनि गोथै सह’ बोखांनो मोन्नाय आरो दैमायाव फोजावहरनायजों गोसोआव आगाद होहरबाय, जेराव बे जाथाया गंगा दैमानि गोथारथिखौ सिफायनायजों लोगोसे गिबि मन्थ्रिखौ अराय जिंगायाव थाहैदों।